У паняцця ёсць і іншыя значэнні, гл. Мірны.
**Максім (Макс) Мікалаевіч Мірны** (6 ліпеня 1977, Мінск) — беларускі тэнісіст, Заслужаны майстар спорту Рэспублікі Беларусь (2001). Экс-першая ракетка свету ў мужчынскім парным разрадзе, дзесяціразовы пераможца турніраў Вялікага шлема ў парным мужчынскім (6) і змяшаным (4) разрадах, шматгадовы ігрок і лідар зборнай Беларусі ў Кубку Дэвіса. Алімпійскі чэмпіён Летніх Алімпійскіх гульняў у Лондане 2012 года ў змяшаным парным разрадзе разам з Вікторыяй Азаранка.

29 лістапада 2018 года аб’явіў, што завяршае спартыўную кар’еру.

Агульная інфармацыя
-------------------

У 2003—2004 гадах Максім Мірны быў паслом добрай волі ААН па ВІЧ/СНІДзе ў Беларусі.

Мірны жанаты з 2004 года. Разам з жонкай Ксеніяй выхоўваюць чатырох дзяцей: дачок Мелані (16.12.2004), Петру (8.03.2007) і сыноў Дзяміда (10.11.2009), Трафіма (2.08.2014).

У 2008 годзе Мірны скончыў Беларускі дзяржаўны ўніверсітэт па спецыяльнасці «міжнароднае права».

У 2013 годзе пошта Рэспублікі Беларусь выпусціла паштовыя маркі з выявамі найлепшых беларускіх тэнісістаў — Вікторыі Азаранка і Максіма Мірнага.

Выступленні ў адзіночным разрадзе
---------------------------------

Прафесійную кар’еру Максім Мірны пачаў у 1996 годзе. Выступленні ў адзіночным разрадзе ў цыкле ATP World Tour прынеслі яму перамогу ў Ротэрдаме (2003 год). Тады ў фінале Мірны перамог Рамона Слёйтэра з лікам 7:6(3), 6:4. Таксама Мірны тройчы гуляў у фіналах турніраў ATP World Tour: у 2001 годзе ў Штутгарце (саступіў немцу Томі Хаосу з лікам 6:2 6:2 6:2), у 2005 годзе ў Мемфісе (прайграў датчаніну Кенату Карлсану ва ўпартай барацьбе 7:5 7:5) і Нотынгеме (саступіў французу Рышару Гаске з лікам 6:2 6:3). Найлепшы вынік беларускага тэнісіста ў адзіночным разрадзе на турнірах Вялікага Шлема — чвэрцьфінал Адкрытага чэмпіянату ЗША 2002 года.

Выступленні ў мужчынскім парным разрадзе
----------------------------------------

Найбольш эфектыўным іграком Мірны стаў у парных разрадах — мужчынскім і змяшаным. У мужчынскім парным разрадзе ў актыве Максіма — фіналы 41 турніру, а таксама перамогі на 48 турнірах цыклу ATP World Tour, у тым ліку на 16-ці турнірах серыі Мастэрс, 1-ым Кубку Мастэрс (2006, у пары з Ёнасам Б’ёркманам) і 1-ым Фінале Сусветнага Туру АТП (2011, у пары з Даніэлем Нестарам).

Двойчы — у 2000 (з аўстралійцам Лейтанам Хьюітам) i 2002 (з індыйцам Махешам Бхупаці) гадах — беларускі тэнісіст святкаваў перамогу на кортах Адкрытага чэмпіянату ЗША. Чатыры разы — у 2005 і 2006 гадах (са шведам Ёнасам Б’ёркманам), 2011 i 2012 гадах (з канадцам Даніэлем Нестарам) — Мірны стаў трыўмфатарам Адкрытага чэмпіянату Францыі.

У 2003 годзе ў пары з Махешам Бхупаці Мірны стаў фіналістам Уімблдану, а ў пары з Ёнасам Б’ёркманам у 2005 і 2006 гадах даходзіў да фінальнай стадыі Адкрытага чэмпіянату ЗША, а ў 2007 годзе — Адкрытага чэмпіянату Аўстраліі.

Чатыры разы Мірны адбіраўся на фінальны турнір Сусветнага Тура АТП, у якім удзельнічаюць восем найлепшых пар сезону. Двойчы — у 2006 і 2011 гадах — Максім Мірны стаў пераможцам гэтага турніру, у 2009 і 2010 гадах быў яго фіналістам.

18 лютага 2018 Максім Мірны правёў свой 100-ы фінальны матч у кар’еры, выйграўшы разам з аўстрыйскім тэнісістам Філіпам Освальдам парны турнір у Нью-Ёрку. Для 40-гадовага Максіма Мірнага гэта была 51-я перамога ў парных разрадах на турнірах пад эгідай АТР.

Выступленні ў змяшаным парным разрадзе
--------------------------------------

Удала развівалася і кар’ера ў змяшаным парным разрадзе: Мірны выйграў чатыры турніры Вялікага шлема. У 1998 годзе ў пары з амерыканкаю Сярэнай Уільямс атрымалася здабыць галоўны трафей Уімблдану і Адкрытага чэмпіянату ЗША. У 2007 годзе Максім Мірны зноў святкаваў перамогу на кортах US Open — тым разам у таварыстве Вікторыі Азаранка. Чацвёрты тытул — таксама на амерыканскіх кортах — быў здабыты ў 2013 годзе ў пары з чэшкаю Андрэа Главачкавай. Тройчы — у 1999, 2000 і 2007 гадах — Мірны быў фіналістам турніраў Вялікага Шлема: адпаведна з амерыканкаю Сярэнай Уільямс (Адкрыты чэмпіянат Аўстраліі), расіянкай Ганнай Курнікавай (Адкрыты чэмпіянат ЗША) і беларускай Вікторыяй Азаранка (Адкрыты чэмпіянат Аўстраліі). У 2012 годзе беларускі тэнісны тандэм Мірны-Азаранка здабыў золата Алімпійскіх гульняў у змяшаным парным разрадзе.

Выступленні ў Кубку Дэвіса
--------------------------

Максім Мірны з’яўляецца рэкардсменам па колькасці матчаў, што ён згуляў у Кубку Дэвіса. У 2003 годзе, дзякуючы перамогам Максіма, каманда Беларусі трапіла ў Сусветную — найвышэйшую — групу ў Кубку Дэвіса. Асабліва ўдалым выдаўся 2004 год, калі разам з яшчэ адным вядомым беларускім тэнісістам — Уладзімірам Ваўчковым — Мірны вывеў зборную ў паўфінал спаборніцтваў. Тады Беларусь перамагла каманды Расіі (3:2) і Аргенціны (5:0), але ў паўфінале саступіла зборнай ЗША.

Партнёры па выступленнях у мужчынскім парным разрадзе
-----------------------------------------------------

Свае перамогі Мірны атрымаў з 15 рознымі партнёрамі. Найбольш паспяховым было супрацоўніцтва са шведам Ёнасам Б’ёркманам (11 перамог) і індыйцам Махешам Бхупаці (8 перамог).

| год | партнёр |
| --- | --- |
| 1995 | Сцяг Беларусі Яўген Міхееў |
| 1995  1998-08 | Сцяг Беларусі Уладзімір Ваўчкоў |
| 1996-97 | Сцяг Аўстрыі Георг Блюмаўэр |
| 1996 | Сцяг Фінляндыі Туомас Кетала |
| 1996 | Сцяг Ізраіля Ліёр Мор |
| 1996 | Сцяг Аўстраліі Бэн Элвуд |
| 1996 | Сцяг ЗША  Скот Хамфрыс |
| 1996 | Сцяг Мексікі Алехандра Эрнандэс |
| 1996 | Сцяг ПАР Робі Кёніг |
| 1996 | Сцяг Германіі Ларс Рэман |
| 1996 | Сцяг Славакіі Марцін Громач |
| 1996 | Сцяг Бразіліі Хаймэ Онцінс |
| 1996-97 | Сцяг Багам Марк Мерклайн |
| 1996-98 | Сцяг Зімбабве Кевін Улджэт |
| 1997 | Сцяг ПАР Брэнт Хайгарт |
| 1997 | Сцяг Венгрыі Габар Кыус |
| 1997 | Сцяг ЗША  Кент Кінэар |
| 1997 | Сцяг Швецыі Петар Ныборг |
| 1997 | Сцяг ПАР Джон-Лафн дэ Жагэ |
| 1997 | Сцяг Францыі Жан-Філіп Фларан |
| 1997-98 | Сцяг Расіі Андрэй Чаркасаў |
| 1997-98 | Сцяг ЗША  Джастын Гімельстоб |
| 1997 | Сцяг ПАР Майлс Уэйкфілд |
| 1998 | Сцяг ЗША  Джэф Таранга |
| 1998  2004 | Сцяг Арменіі Саргіс Саргісян |
| 1998 | Сцяг Францыі Альўе Далатрэ |
| 1998 | Сцяг Аўстраліі Пітар Трамачы |
| 1998 | Сцяг Расіі Дзяніс Галаванаў |
| 1998 | Сцяг Югаславіі Душан Веміч |
| 1998 | Сцяг ЗША  Майкл Сел |
| 1998-99 | Сцяг Расіі Андрэй Альхоўскі |
| 1998-99 | Сцяг Чэхіі Даніэль Вацак |
| 1998 | Сцяг ПАР Дэвід Адамс |
| 1998-99 | Сцяг ЗША  Аляксандр Райхель |
| 1998 | Сцяг Бразіліі Густава Куэртэн |
| 1998 | Сцяг Чэхіі Павел Візнар |
| 1998-01  2004  2006 | Сцяг Югаславіі Ненад Зімонджыч |
| 1999  2001 | Сцяг Расіі Яўген Кафельнікаў |
| 1999  2001 | Сцяг Аўстраліі Сэндан Столе |
| 1999-00 | Сцяг Чэхіі Марцін Дам |
| 1999 | Сцяг Філіпін Эрык Таіна |
| 2000 | Сцяг Багам Іарк Ноўэлс |
| 2000  2011-12 | Сцяг Канады Даніэль Нестар |
| 2000 | Сцяг Германіі Нікалас Кіфер |
| 2000  2004-07 | Сцяг Швецыі Ёнас Б’ёркман |
| 2000 | Сцяг Аўстраліі Лейтан Хьюіт |
| 2000  2004 | Сцяг Расіі Марат Сафін |
| 2000-01 | Сцяг Швецыі Ніклас Кульці |
| 2001 | Сцяг ЗША  Джонатан Старк |
| 2001  2004 | Сцяг Беларусі Аляксандр Швец |
| 2001 | Сцяг Германіі Давід Прыносіл |
| 2001-02 | Сцяг Германіі Томі Хаас |
| 2001 | Сцяг Аўстраліі Патрык Рафтар |
| 2001  2004 | Сцяг Францыі Фабрыс Сантаро |
| 2002 | Сцяг Францыі Міхаэль Ладра |
| 2002 | Сцяг Францыі Жульен Бутэр |
| 2002-03 | Сцяг Швейцарыі Роджэр Федэрэр |
| 2002-04  2010 | Сцяг Індыі Махеш Бхупаці |
| 2003 | Сцяг ЗША  Джэф Морысан |
| 2003 | Сцяг ЗША  Джарад Палмер |
| 2003 | Сцяг ЗША  Мардзі Фіш |
| 2004 | Сцяг ЗША  Амер Дэліч |
| 2004-05 | Сцяг Расіі Міхаіл Южны |
| 2005 | Сцяг Аўстрыі Юрген Мельцар |
| 2005 | Сцяг Швецыі Томас Ёхансан |
| 2006 | Сцяг Іспаніі Фернанда Вердаска |
| 2006 | Сцяг Аргенціны Гастон Гаўдзі |
| 2007 | Сцяг Германіі Міша Звераў |
| 2007-08 | Сцяг Іспаніі Томі Рабрэда |
| 2008 | Сцяг Вялікабрытаніі Джэймі Мюрай |
| 2008-09 | Сцяг Беларусі Сяргей Бетаў |
| 2008-09 | Сцяг Ізраіля Энды Рам |
| 2008 | Сцяг Індыі Роан Бапана |
| 2008 | Сцяг Харватыі Марын Чыліч |
| 2009 | Сцяг ЗША  Роберт Кендрык |
| 2009 | Сцяг Аўстраліі Эшлі Фішар |
| 2009-10  2012 | Сцяг Беларусі Аляксандр Буры |
| 2010-11 | Сцяг Беларусі Уладзімір Ігнацік |
| 2013- | Сцяг Румыніі Хорыя Такау |

Зноскі
------

1. 1 2  *Collins B.* The Bud Collins History of Tennis: An Authoritative Encyclopedia and Record Book — 2 — NYC: New Chapter Press, 2010. — P. 700. — ISBN 978-0-942257-70-0<a href='https://wikidata.org/wiki/Track:Q1000491'></a><a href='https://wikidata.org/wiki/Track:Q13415852'></a><a href='https://wikidata.org/wiki/Track:Q60'></a><a href='https://wikidata.org/wiki/Track:Q13415851'></a>
2. ↑  ATP website<a href='https://wikidata.org/wiki/Track:Q14580059'></a>
3. ↑  Максім Мірны завяршыў спартыўную кар'еру **(нявызн.)**. *Наша Ніва* (29 лістапада 2018). Праверана 30 лістапада 2018.
4. ↑  belta.by

Спасылкі
--------

|  |  |
| --- | --- |
| q: | Максім Мікалаевіч Мірны ў Вікіцытатніку |
| commons: | Максім Мікалаевіч Мірны на Вікісховішчы |

* Афіцыйны сайт Архівавана 3 жніўня 2020. (англ.) (руск.)
* Профіль на сайце ATP тура (англ.)

* Профіль на сайце Кубка Дэвіса (англ.)

| ⛭Залатыя прызёры летніх Алімпійскіх гульняў па тэнісе ў змяшаным парным разрадзе |
| --- |
| Афіцыйныя спаборніцтвы | 
* 1900: Сцяг Вялікабрытаніі Рэджынальд Доэрці і Шарлота Купер
* 1912: Сцяг Германіі (1871-1918, 1933-1935) Хайнрых Шомбурк і Даратэя Корын
* 1912 (у пам.): Сцяг Вялікабрытаніі Чарльз Дыксан і Эдзіт Хэнам
* 1920: Сцяг Францыі Макс Дэкюжы і Сюзан Ленглен
* 1924: Сцяг ЗША Рычард Уільямс і Хейзел Уайтман
* 2012: Сцяг Беларусі Макс Мірны і Вікторыя Азаранка
* 2016: Сцяг ЗША Джэк Сок і Бэтані Матэк-Сэндс

 |  |
| Паказальныя спаборніцтвы | 
* 1968: Сцяг ЗША Герберт Фітцгібан і Джулі Хелдман

 |

| Сцяганосцы Беларусі на Алімпійскіх гульнях |
| --- |
| 
Летнія
1996: Аляксандр Мядзведзь
2000: Сяргей Ліштван
2004: Аляксандр Мядзведзь
2008: Аляксандр Раманькоў
2012: Максім Мірны
2016: Васіль Кірыенка
2020: Мікіта Цмыг

---

Зімовыя
1994: Яўген Рэдзькін
1998: Аляксандр Папоў
2002: Алег Рыжанкоў
2006: Аляксандр Папоў
2010: Алег Антоненка
2014: Аляксей Грышын
2018: Ала Цупер
2022: Ігнат Галавацюк
 |

|  |  |
| --- | --- |
| ⚙️   Тэматычныя сайты | ATP · ITF · ITF · Olympedia |
| Слоўнікі і энцыклапедыі | OpenSanctions |
| Нарматыўны кантроль | GTAA: 132985 |